Deg uḥric-agi amezwaru, ad nawi awal γef tsensiwelt. Deg-s nefren wa ad d-nemmeslay γef teẓri i yesbedd G. Genette. S yin akkin, ad nuγal ad d-nawi awal γef wungal. Ma nerra lwelha γer tewsatin n tsekla tatrart i yeṭṭfen taqacuct n usnulfu s tesrit taqbaylit, ad naf d ungal, d yiwen n ṣṣenf i icudden γer tira s tesrit. Deg uḥric-a, ad neεreḍ ad d-nawi fell-as awal, d acu ayen i aγ-yerzan da, d ungal yettwarun s teqbaylit imi d amud i-γef ara tili tesleḍt-nneγ. Deg yixefa, ad d-nawi awal γef wungal aqbayli d umezruy-is.